ইলিয়ানা ডি'ক্রুজ
ইলিয়ানা ডি'ক্রুজ (জন্ম: ১ নভেম্বর ১৯৮৭) একজন ভারতীয় অভিনেত্রী, যিনি মূলত তেলুগু এবং হিন্দি চলচ্চিত্রে অভিনয় করে থাকেন। ডি'ক্রুজ ২০০৬ সালের তেলুগু চলচ্চিত্র দেবাদাসু-তে অভিনয়ের জন্য শ্রেষ্ঠ নারী অভিষেক বিভাগে ফিল্মফেয়ার পুরস্কার দক্ষিণ অর্জন করেছিলেন। তিনি পোকিরি (২০০৬), জলসা (২০০৮), কিক (২০০৯) এবং জুলায়ি (২০১২) সহ বিভিন্ন তেলুগু চলচ্চিত্রে অভিনয়ের মাধ্যমে নিজেকে প্রতিষ্ঠিত করেছিলেন। তামিল চলচ্চিত্রে ডি'ক্রুজ কেদি (২০০৬) এবং শঙ্করের নানবান (২০১২)-তে অভিনয় করেছেন। ২০১২ সালে ডি'ক্রুজ অনুরাগ বসুর বর্ফী!-এর মাধ্যমে বলিউডে অভিষেক করেছিলেন। তারপরে তিনি ম্যায় তেরা হিরো (২০১৪), রুস্তম (২০১৬) এবং রেইড (২০১৮)-এ অভিনয় করেছিলেন।